ועדת הכספים, כנסת 16, פרוטוקול מספר 282, 2005-12-20 13:30

דניאל בנלולו: בוקר טוב, אני פותח את הישיבה בנושא תקציב המועצה להסדר ההימורים בספורט לשנת התקציב 2005.

אבשלום וילן: עסקתי בשנים האחרונות בנושא הזה.

אבשלום וילן: היה לנו סיכום בשנים עברו.

אבשלום וילן: אתה פותח דיון על תקציב 2005 כשאנחנו בסוף דצמבר.

אבשלום וילן: זה פשוט לעג לרש, השרים לא חתמו אחד לשני, היו ויכוחים פוליטיים.

אבשלום וילן: זה נגמר, היה סיכום לפני שנתיים-שלוש, שהתקציב יגיע עד חודש פברואר, ואני רואה ששוב חזרנו לנוהג הנפסד שבסוף דצמבר מבקשים את אישור התקציב.

אבשלום וילן: אני מבקש לדאוג שתקציב 2006 יובא במהלך השנה.

אבשלום וילן: ועדת הכספים הזאת ממשיכה לתפקד מכוח החוק עד שתיבחר ועדת כספים חדשה.

אבשלום וילן: לכן אני מבקש שבמהלך הרבעון הראשון, בחירות או לא בחירות, יובא התקציב.

אבשלום וילן: למה רק בדצמבר?

דניאל בנלולו: אתה צודק.

דניאל בנלולו: אני מצטרף לבקשה שלך, ואני מקווה שבפברואר 2006 נקבל את תקציב 2006 .

דניאל בנלולו: אנחנו יודעים שהמועצה להימורים הם לא הבעיה.

חיים אורון: התקציב לא שונה מזמן.

גדעון בריקמן: מונח בפניכם תקציב 2005 של המועצה להסדר ההימורים בספורט, ואני מבקש מכם לאשר אותו.

שאול שניידר: חבר-הכנסת אבשלום וילן, תקציב 2005 הוגש במועדו.

שאול שניידר: אנחנו אמורים להגיש אותו עד 1 בנובמבר לשרים הממונים, שר האוצר ושר הספורט.

שאול שניידר: הגשנו במועדים הקבועים בחוק, כך גם נגיש את תקציב 2006.

אבשלום וילן: הייתה בעיה טכנית שהשרים לא חתמו.

אבשלום וילן: למה, היה ויכוח ביניהם?

שאול שניידר: לא היה ויכוח.

אבשלום וילן: אז זאת סתם ביורוקרטיה.

שאול שניידר: בכל אופן, תקציב 2005 ממשיך את מגמת הגידול שהתחילה ב-2004 .

שאול שניידר: בשנת 2004 גדלנו ב-32% מול 2003.

שאול שניידר: בשנת 2005 אנחנו גדלים בסדר גודל של 24% אל מול תקציב 2004.

שאול שניידר: הביצוע בפועל יעמוד על קרוב ל-1.1 מיליארד שקלים, סדר גודל של 1.080 מיליארד שקלים.

שאול שניידר: ההקצבות בספורט גדלו, כפי שאתם רואים.

שאול שניידר: בנוסף, אנחנו שומרים על מבנה הוצאות נמוך על מול ביצוע הכנסות, כך שאנחנו גוף רזה.

שאול שניידר: אנחנו עובדים אל מול התקציב בצורה טובה.

דניאל בנלולו: תודה, אדוני המנכ"ל.

דניאל בנלולו: חבר-הכנסת וילן, בבקשה.

אבשלום וילן: השאלה הראשונה הייתה לגבי מועד הבאת התקציב.

אבשלום וילן: שאלה שניה, ענף הכדורגל פה הוא דומיננטי.

אבשלום וילן: אני יודע שבשנים עברו היו בעיות עם איגודים קטנים ובינוניים, לא כדורגל או כדורסל.

אבשלום וילן: איגוד הכדורעף בקשיים, איגוד הכדוריד היה בטראומה, ואני רואה שמוסיפים תוספות שבאחוזים הן סבירות.

אבשלום וילן: אבל למשל, אני מטפל בשחקני נבחרת שלא שילמו להם את המגיע להם, וההורים שלהם ששילמו רודפים אחריי.

אבשלום וילן: זה בענף הכדורעף, בשנים קודמות זה היה הכדוריד.

אבשלום וילן: עכשיו ראיתי גם בעיתונים שיושב ראש האיגוד אומר שיש בלגן.

אבשלום וילן: אלה ענפים שמפעילים ליגות, ויש להם אלפי – אם לא עשרות אלפי - ספורטאים.

אבשלום וילן: זאת שאלה שניה.

אבשלום וילן: שאלה שלישית, אני רואה שענף ספורט הנשים מוסדר פה, אבל אני רואה שעדיין יש בעיה עם ליגת הנשים בכדורגל.

אבשלום וילן: מה קורה עם זה?

אבשלום וילן: שאלה רביעית, בזמנו הייתה ועדה, לא קיבלו את המסקנות שלה.

אבשלום וילן: מתי לאחרונה נערך רענון של הקריטריונים?

אבשלום וילן: האם יש קונצנזוס בין חברי המועצה הציבורית על הקריטריונים או שזה שוב נשאר לדיון?

אבשלום וילן: שאלה חמישית, המתקנים.

אבשלום וילן: אני רואה שקרן המתקנים היא בערך 48 מיליון שקלים בשנה.

אבשלום וילן: בוועדה שעמדתי בראשה, הוועדה למניעת האלימות בספורט, העלינו את הנקודה של קרן המתקנים ושדרוג המתקנים לסטנדרטים מקובלים.

אבשלום וילן: במקרה, לפני כחודשים הייתי במדיסון סקוויר גרדן וראיתי משחק ב-NBA.

אבשלום וילן: ראיתי את השיפורים את השיפורים האדירים שהוכנסו שם לפני מספר שנים; אין גדרות, כולם יכולים להיכנס חופשי, ילדים בני שנתיים ושלוש באים למשחקים, משפחות שלמות.

אבשלום וילן: האווירה אחרת לגמרי, והכל פונקציה של תנאים.

דניאל בנלולו: אני יכול להזמין אותך לראות משחק קריקט באשדוד.

דניאל בנלולו: גם לשם באות משפחות.

אבשלום וילן: עם כל הכבוד, אי אפשר להשוות את הקריקט באשדוד ל-NBA האמריקני.

אבשלום וילן: הנקודה היא שכשאתה נותן תנאים טובים הקהל מתנהג אחרת לגמרי.

אבשלום וילן: הייתה תוכנית רב-שנתית לשדרוג האצטדיונים, השאלה היא אם הסכום הזה מספיק, כי אני לא רואה איך באשדוד, למשל, פותרים את הבעיה של אצטדיון עם שירותים מסודרים, עם נשים וילדים שיכולים שבת בצורה מסודרת ולצפות.

אבשלום וילן: בוא תראה מה קרה באירופה ב-15 שנים האחרונות, ותבין למה אני חותר.

דניאל בנלולו: תודה.

דניאל בנלולו: חבר-הכנסת וילן, בעברי הייתי ממונה על הספורט בעיריית אשדוד.

דניאל בנלולו: בחלוקת התקציב אף פעם לא דאגתי לכדורגל, כי הם לא צריכים את העזרה שלי.

דניאל בנלולו: דאגתי לכל שאר הענפים, מהקטן ביותר עד הכדורגל, למעט הכדורגל.

דניאל בנלולו: לדוגמה, בחוק ההסדרים הקרוב נצטרך לדון על האיגודים הקטנים, ויש נקודה שיכולה להפריע לאיגודים הקטנים.

דניאל בנלולו: הם מקבלים היום מכל קבוצה 15%, ורוצים להוריד את זה עכשיו ל-5%.

דניאל בנלולו: נצטרך להתנגד, כי 15% שלוקחים מכל הקבוצות האלה מסבסדים את כל האיגודים הקטנים.

דניאל בנלולו: לכן אני חושב שזה חשוב מה שאתה אומר.

יצחק לארי: אנסה לענות לפי הסדר.

יצחק לארי: אדוני היושב ראש, אני חושב שאתה צודק לגבי נושא ה-15%.

יצחק לארי: המרכזים עושים נכון, כי אותם 15% הם עבור אותן קבוצות בפרברים, שעליהם המרכזים שומרים ונכון עושים ששומרים על 15%.

דניאל בנלולו: ולא להוריד את זה ל-5% כמו שרוצים בחוק ההסדרים.

דניאל בנלולו: אם אהיה פה, אתנגד.

דניאל בנלולו: אני אומר את זה כבר היום.

יצחק לארי: אני חושב שהמרכזים עושים עבודה בשטח, עבודה בפרברים.

יצחק לארי: הם שומרים על הקבוצות שהן לא במרכז.

יצחק לארי: לגבי נושא הכדוריד והכדורעף - אנחנו משלמים הכל ובזמן.

יצחק לארי: אם חייבים להם זה לא ממועצת ההימורים.

יצחק לארי: כל מי שמגיע לו מקבל באותו יום.

יצחק לארי: לגבי מתקנים, אני חושב שאתה צודק ב-100%.

יצחק לארי: אני חושב שמתקנים טובים מביאים ספורטאים טובים.

יצחק לארי: יש לנו תוכנית רב-שנתית לחמש שנים, אנחנו עומדים להשקיע כ-500 מיליון למתקנים בכל השטחים: כדורסל, כדורעף, אתלטיקה, שחיה.

אבשלום וילן: בריכה בוינגייט בונים?

יצחק לארי: כן, בונים בריכה, והם בתכנון אצלנו.

יצחק לארי: את נושא המתקנים אנחנו רואים בשיא הרצינות במועצה ואנחנו נותנים על זה את דעתנו.

יצחק לארי: לגבי נושא הנשים, נכון לאתמול הגענו להבנה עם קבוצות הנשים.

יצחק לארי: הגענו ליותר מהבנות עם קבוצות הנשים, ואני מקווה שההתאחדות לכדורגל תהיה גם בעד ואז העניין יסתיים לשביעות רצון כל הצדדים, כלומר ישחקו כדורגל נשים.

דניאל בנלולו: תודה רבה.

דניאל בנלולו: אנחנו עוברים להצבעה.

דניאל בנלולו: אני מביא להצבעה את תקציב המועצה להסדר ההימורים בספורט לשנת 2005.

דניאל בנלולו: מי בעד?

דניאל בנלולו: מי נגד?

דניאל בנלולו: הצבעה בעד - פה אחד נגד - אין

דניאל בנלולו: תודה רבה.

דניאל בנלולו: אנחנו עוברים להצבעה.

דניאל בנלולו: אני מביא להצבעה את תקציב המועצה להסדר ההימורים בספורט לשנת 2005.

דניאל בנלולו: מי בעד?

דניאל בנלולו: מי נגד?

דניאל בנלולו: הצבעה בעד - פה אחד נגד - אין

דניאל בנלולו: תודה, אושר.

אבשלום וילן: אני מבקש להוסיף שאנחנו דורשים משר האוצר ושרת החינוך להביא את התקציב ברבעון הראשון של 2006.